open-index/open-wikipedia-markdown huggingface dataset:
Riina Ahonen

**Riina Ahonen** (1945) on suomalainen pukusuunnittelija ja lavastaja.

Ahonen on puvustanut muun muassa
*Rakastunut Rampa -elokuvan (1975)
*Wasa Teaterin Mustalaisleiri muuttaa taivaaseen -musikaalin 1991
*Aleksanterin teatterin Mahagonnyn kaupungin nousu ja tuho -ooppera 1994
*Nitrokabinetti-tv-sarjan (1997) 
*Putkinotko-tv-sarjan (1998) 

Ahone on työskennellyt ammattiteatterissa, televisiossa, elokuvissa, oopperassa ja harrastajateattereissa. Lisäksi hän on suunnittellut julisteita, käsiohjelmia sekä lastenkirjojen kuvituksia.

Vuonna 2005 hänen töitään kuten pukuluonnoksia, pukuja ja lavastuspiirroksia oli esillä Teatterimuseossa.

## Teoksia
*Riina Ahonen: Hiiri morsiamena, Otava 1979

## Lähteet

## Aiheesta muualla
*IMDb
*Turun Sanomat 5.4.2005: Reppi, retonki ja rotee
Lintukivi

**Lintukivi** on Pohjois-Amerikan esihistoriallisten alkuperäiskansojen valmistama pieni, lintua muistuttava kiviesine. Lintukivet valmistettiin yleensä mustasta, ruskeasta ja tummanvihreästä liuskekivestä, mutta tunnetaan myös muutamia porfyyristä valmistettuja esineitä. Lintuhahmo valmistettiin lohkomalla kivi summittaiseen muotoon ja hiomalla se esimerkiksi hiekalla lopulliseen asuunsa. Useimmat lintukivet ovat pituudeltaan alle 15 senttimetriä. Tyvessä on aina viistoon porattu reikä.

Lintukivien käyttötarkoitusta ei tunneta. Niillä ei todennäköisesti ollut uskonnollista merkitystä, sillä suurin osa kivistä on hautojen sijaan löydetty satunnaisista paikoista. Yleisimmin hyväksytyn selityksen mukaan lintukiveä käytettiin keihäslingon painona, jolloin heittoon saatiin enemmän voimaa. Suurin osa lintukivistä on löydetty New Yorkista, Ohiosta, Indianasta, Illinoisista, Michiganista, Wisconsinista ja Ontariosta, mutta niitä tunnetaan myös lännempää ja etelämpää.

## Lähteet
Sydney Brown

**Sydney Brown** (s. 21. marraskuuta 1999) on yhdysvaltalainen koripalloilija, pelipaikaltaan takapelaaja tai laitahyökkääjä. Hän edustaa Suomen Korisliigassa kotkalaisseura Peli-Karhuja.

Brown edusti Yhdysvaltain yliopistosarjoissa kaudella 2018–2019 Columbian yliopistoa ja kausina 2019–2023 Kalifornian yliopiston San Diegon kampusta. Hän on pelannut Yhdysvaltojen lisäksi Australiassa, Sveitsissä, kauden 2024–2025 alkupuolen Portugalissa Benfican joukkueessa ja helmi-maaliskuun 2025 vaihteesta alkaen Suomessa Peli-Karhujen joukkueessa.

Sydney Brownin isä Derek Brown pelasi amerikkalaista jalkapalloa NFL:ssä kahdeksan vuotta.

## Lähteet
Tyler Reid

**Tyler Mark Reid** (s. 2. syyskuuta 1997, Luton Englanti) on englantilainen ammattilaisjalkapalloilija, joka pelaa puolustuspelaajana Veikkausliigan Vaasan Palloseurassa (VPS).

Lutonissa syntynyt Tyler Reid pelasi juniorivuodet Arsenalin, Manchester Unitedin ja Swindon Townin joukkueissa.

Reid allekirjoitti ammattilaissopimuksen Swansea Cityn kanssa heinäkuuta 2018 ja pelasi ensimmäisen kerran Englannin liigan (EFL) ottelussa Grimsby Townia vastaan. Kesäkuussa 2019 hän siirtyi Swindon Townin riveihin, mutta pelasi pääosin lainassa Wrexhamin riveissä marraskuusta 2019 alkaen. Lokakuussa 2020 sopimuksen Kansallisliigan Wokingin kanssa.

Kotimaansa sarjojen jälkeen Reid teki helmikuussa 2021 sopimuksen suomalaisen Ykkösessä pelanneeen FF Jaron kanssa. Kaudeksi 2022 hän siirtyi Veikkausliigaa pelanneen vaasalaisen VPS:n riveihin, jossa hän pelasi kaksi kautta saavuttaen kaudella 2023 SM-pronssia.

Kaudeksi 2024 Reid siirtyi Moldovan pääsarjaa hallinneen transnistrialaisen Sheriff Tiraspolin riveihin, mutta palasi seuraavaksi kaudeksi takaisin Suomeen ja Veikkausliigaseura-VPS:n riveihin.

## Lähteet
Trinity Byars

**Trinity Paula Byars** (s. 29. tammikuuta 2003) on yhdysvaltalainen jalkapalloilija, pelipaikaltaan hyökkääjä. Hän on pituudeltaan 162-senttimetrinen ja on edustanut vuodesta 2025 NWSL-sarjassa pelaavaa San Diego Wavea. Byars edusti useita Yhdysvaltain naisten nuorisomaajoukkueita.

## Lähteet
Mads Borchers

**Mads Borchers** (s. 18. kesäkuuta 2002, Sønderborg) on tanskalainen jalkapalloilija, joka edustaa Veikkausliigan Helsingin Jalkapalloklubia (HJK).

Sønderborgissa syntynyt Borchers aloitti jalkapallon pelaamisen paikallisen SUB Sønderborgin nuorisojoukkueissa ja liittyi Esbjerg fB:hen vuonna 2017.

Aikuisten sarjoissa Borchers aloitti Esbjerg fB:ssä Tanskan 1. divisioonassa vuonna 2021. Hänet lainattiin Färsaarten Valioliigan 07 Vesturille kaudeksi 2022. Vuonna 2023 hän liittyi toiseen färsaariseen HB Tórshavniin. Heinäkuussa 2023 hän siirtyi ruotsalaiseen Allsvenskanin joukkueeseen Varbergs BoIS:iin.

Maaliskuussa 2024 Borchers siirtyi Suomeen ja teki 15. maaliskuuta sopimuksen Veikkausliigassa pelaavan Vaasan Palloseuran (VPS) kanssa. Hän teki kymmenen maalia 16 ensimmäisessä liigaottelussaan, mutta loukkaantumisen vuoksi syyskauden pelit jäivät pelaamatta. Hänen sopimustaan ​​jatkettiin kuitenkin seuraavaksi kaudeksi 2025.

## Lähteet
Indonesian pörssi

**Indonesian pörssi** () on Jakartassa Indonesiassa toimiva pörssi. Se perustettiin alun perin silloiseen Bataviaan vuonna 1912. Nimeksi tuli Indonesian pörssi kun Jakartan pörssiin yhdistettiin Surabayan pörssi.

Indonesian pörssin yhtiöt, joiden osakkeilla käydyssä kaupassa liikkui eniten Indonesian rupioita, olivat vuonna 2019 Bank Rakyat Indonesia, Bank Central Asia, Telkom Indonesia, Bank Mandiri, Astra International, Bank Danamon, Pool Advista Indonesia, Bank Negara Indonesia, Hotel Mandarine Regency ja United Tractors. Indonesian pörssin liikkeitä seuraavia indeksejä on lukuisia. 2020-luvun alkaessa Indonesian pörssi kilpaili Kaakkois-Aasian markkina-arvoltaan laskettuna suurimman pörssin asemasta Thaimaan pörssin kanssa.

## Lähteet
Jasmine Moore

**Jasmine Moore** (s. 1. toukokuuta 2001 Grand Prairie, Texas) on yhdysvaltalainen pituushyppääjä ja kolmiloikkaaja. Hän on molempien lajien olympiamitalisti.

Moore saavutti alle 20-vuotiaiden Pan-Amerikan-mestaruuskilpailuissa pronssia kolmiloikassa 2017. Hän sijoittui Tampereen alle 20-vuotiaiden MM-kilpailuissa 2018 kymmenenneksi sekä pituushypyssä että kolmiloikassa. Tokion olympialaisissa hän karsiutui kolmiloikan loppukilpailusta. Eugenen MM-kilpailuissa 2022 hän karsiutui pituushypyn ja kolmiloikan loppukilpailuista. Budapestin MM-kilpailuissa 2023 hän sijoittui pituushypyssä kymmenenneksi ja kolmiloikassa 11:nneksi.

Moore sijoittui Glasgow'n sisäratojen MM-kilpailuissa 2024 kolmiloikassa viidenneksi tuloksella 14,15. Saman vuoden Pariisin olympialaisissa  hän saavutti pronssia pituushypyssä tuloksella 696&nbsp;cm ja kolmiloikassa tuloksella 14,67. Tokion MM-kilpailuissa 2025 hän oli kolmiloikassa seitsemäs.

Moore voitti NCAA:n mestaruuden ulkoradoilla pituushypyssä vuonna 2022 ja kolmiloikassa vuosina 2022 ja 2023. Sisäratojen NCAA:n mestaruuden hän voitti molemmissa lajeissa sekä 2022 että 2023. Hän on voittanut Yhdysvaltojen-mestaruuden kolmiloikassa ulkoradoilla vuosina 2024 ja 2025 sekä sisäradoilla 2025.

Moore hyppäsi pituushyppyennätyksensä 703&nbsp;cm Albuquerquen hallikilpailussa 10. maaliskuuta 2023. Ulkoradoilla hän on hypännyt parhaimmillaan 698&nbsp;cm Yhdysvaltojen olympiakarsinnoissa Eugenessa kesäkuussa 2024. Kolmiloikassa hänen ennätyksensä on Albuquerquen hallikilpailuissa 11. maaliskuuta 2023 hypätty 15,12, joka on samalla Yhdysvaltojen ennätys sekä Pohjois- ja Keski-Amerikan ja Karibian sisäratojen ennätys.

## Lähteet
Portus Herculis

**Portus Herculis** tai **Herculis portus** (lat., ; ”Herakleen/Herculeen satama”) voi viitata seuraaviin antiikin aikaisiin paikkoihin:

* Monoikos eli Portus Herculis (Monoeci), kaupunki Liguriassa; nykyinen Monaco
* Portus Herculis, asutus ja satama Bruttiumissa
* Portus Herculis, asutus ja satama Etruriassa
* Portus Herculis, asutus ja satama Sardiniassa
Myh’ailo Vydoinyk

**Myh’ailo Myh’ailovytš Vydoinyk** (; s. 1. kesäkuuta 1978 Berežany) on ukrainalainen diplomaatti, joka nimitettiin huhtikuussa 2025 Ukrainan Suomen-suurlähettilääksi. Vuosina 2018–2023 hän toimi Ukrainan Tanskan-suurlähettiläänä.

Vydoinyk syntyi Berežanyssä. Hän opiskeli Lvivin yliopistossa ja valmistui vuonna 2000 kansainvälisten taloudellisten suhteiden asiantuntijaksi ja kääntäjäksi. Vuosina 2002 hän työskenteli Ukrainan ulkoministeriössä. Vuosina 2002–2006 hän toimi 3. lähetystösihteerinä Ukrainan Kreikan-suurlähetystössä. Vuosina 2006–2007 hän työskenteli jälleen Ukrainan ulkoministeriössä. Vuosina 2007–2010 hän työskenteli Ukrainan parlamentin Verh’ovna Radan parlamenttienvälisten suhteiden osastolla. Vuosina 2010–2015 hän toimi Ukrainan Puolan-suurlähetystössä 1. lähetystösihteerinä sekä talousosaston neuvonantajana. Vuonna 2015 hän toimi Ukrainan hallituksen kanslian kansainvälisen yhteistyön osaston 1. varajohtajana ja vuosina 2015–2018 sen johtajana.

Elokuussa 2018 Vydoinyk nimitettiin Ukrainan Tanskan-suurlähettilääksi, jona hän toimi lokakuuhun 2023 asti. Huhtikuussa 2025 hänet nimitettiin Ukrainan Suomen-suurlähettilääksi.

## Lähteet
Hanna Lundkvist

**Hanna Ester Lundkvist** (s. 17. heinäkuuta 2002 Djurö) on ruotsalainen jalkapalloilija, pelipaikaltaan puolustaja. Hän edustaa englantilaista Manchester Unitedia ja Ruotsin naisten A-maajoukkuetta.

Lundkvist aloitti uransa vuonna 2018 kotimaansa AIK Fotbollissa. Hän pelasi joukkueessa yhdessä sarjaottelussa ja teki yhden maalin. Lundkvist jatkoi vuosiksi 2019–2021 Hammarby Fotbolliin ja pelasi joukkueessa 72 sarjaottelua, joissa hän iski kuusi maalia. Hän jatkoi seuraavaksi Espanjaan, Atlético Madridiin. Joukkue tuli vuoden 2022 Espanjan naisten supercupin toiseksi Barcelonan jälkeen. Lundkvist siirtyi vuonna 2024 Yhdysvaltoihin NWSL:ssä pelaavaan San Diego Waveen ja sieltä tammikuun 2026 alussa Manchester Unitediin. Hän oli mukana voittamassa vuoden 2024 NWSL Challenge Cupia. Hän on pelannut San Diegossa huhtikuuhun 2025 mennessä 26 sarjaottelua, joissa hän on viimeistellyt kaksi maalia.

Lundkvist on pelannut Ruotsin naisten maajoukkueessa kesäkuun 2025 loppuun mennessä 22 maaottelua. Hän on pelannut myös useissa Ruotsin nuorisomaajoukkueissa.

## Lähteet

## Aiheesta muualla
Laura Fazliu

**Laura Fazliu** (s. 28. syyskuuta 2000) on kosovolainen judon olympia-, MM- ja EM-mitalisti. Hän on saavuttanut kaikki arvokilpailumenestyksensä alle 63&nbsp;kilogramman painoluokassa.

Fazliu saavutti alle 18-vuotiaiden EM-kilpailuissa pronssia alle&nbsp;63&nbsp;kg:n sarjassa 2017. Hän sai vuonna 2019 pronssia nuorten EM- ja MM-kilpailuissa. Vuonna 2020 hän saavutti hopeaa nuorten EM-kilpailuissa ja pronssia alle 23-vuotiaiden EM-kilpailuisssa. Hän sijoittui Lissabonin EM-kilpailuissa 2021 viidenneksi. Sofian EM-kilpailuissa 2022 hän saavutti 63-kiloisissa hopeaa hävittyään loppuottelussa britti Gemma Howellille. Hän voitti samana vuonna kultaa Välimeren kilpailuissa ja alle 23-vuotiaiden EM-kilpailuissa.

Fazliu sijoittui Dohan MM-kilpailuissa 2023 seitsemänneksi alle&nbsp;63&nbsp;kg:n painoluokassa. Saman vuoden Montpellier'n EM-kilpailuissa hän saavutti pronssia. Vuonna 2024 hän sai pronssia sekä Abu Dhabin MM-kilpailuissa että Pariisin olympialaisissa. Hän saavutti pronssia myös Budapestin MM-kilpailuissa 2025.

Fazliu on saavuttanut IJF World Tourin kilpailuissa yhden turnausvoiton, kaksi kakkossijaa ja neljä kolmossijaa. Continental Open -kilpailuissa hän on ollut kerran kolmas. Hän on voittanut Balkanin-mestaruuden vuosina 2019 ja 2023.

## Lähteet
Eredivisie (miesten käsipallo)

**Eredivisie** on miesten käsipallon korkein sarjataso Alankomaissa. Sarja on perustettu vuonna 1954 ja sitä hallinnoi Alankomaiden käsipalloliitto.

## Joukkueet 2024–2025
Joukkueet kaudella 2024–2025:
* HV Aalsmeer
* RKHV Aristos
* Bevo HC
* HV BFC
* DFS Arnhem
* Dynamico
* HV E&O/Hurry-Up
* Feyenoord Handbal
* Hellas Den Haag
* PSV Handbal
* RKHV Quintus
* HV Rapiditas
* HV Tachos
* HV Witte Ster '75
* RKHV Volendam
* Watersley R+D Handball Team
* WHC Den Haag/Hercules

## Lähteet
Għar Dalam

**Għar Dalam** () on 144 metriä pitkä luola Birżebbuġassa Maltalla. Luolaa käytettiin asumustarkoituksiin 7400 vuotta sitten ja se on siten Maltan vanhin ihmisasumus. Luolasta on löytynyt eläinten luita, joita esiintyi Maltalla pleistoseeni- ja holoseenikausilla. Luolaa pidetään yhtenä Maltan tärkeimmistä muinaisjäännöksistä. Luiden lisäksi luolasta on löytynyt myös ruukun palasia.

Luolan luulöydöistä on tunnistettu muun muassa kääpiönorsu, virtahepo, jättiläisjoutsen, peura sekä karhu. Kaikki luulöydöt ovat eri aikakausilta ja esimerkiksi peuralaji, jonka luita luolasta löytyi, kuoli sukupuuttoon 4000 vuotta sitten kalkoliittisella kaudella. Għar Dalam -luolan luona sijaitsee nykyisin museo, joka esittelee luolan historiaa. Alue on myös osa suojeltua Natura 2000 -aluetta.

## Lähteet
Morgonbris

**Morgonbris** (vuosina 1993–1998 *S-kvinnor Morgonbris*) on ruotsalainen vuodesta 1904 ilmestynyt feministinen aikakauslehti. Se perustettiin Kvinnornas fackförbundin toimesta ja on vuodesta 1909 ollut sosiaalidemokraattien naisliiton jäsenlehti. Lehden päätoimittajina ovat toimineet muun muassa Anna Sterky 1904–1909 ja Anna Lindhagen 1911–1916.

Nykyisin *Morgonbris* ilmestyy neljästi vuodessa ja sen levikki on noin 10&nbsp;000.

## Lähteet

## Aiheesta muualla

* Sveriges socialdemokratiska kvinnoförbund
Aloha Alava

**Aloha Margaret Alava** (o.s. Hannah, 29. kesäkuuta 1913 Big Timber, Montana, Yhdysvallat – 29. tammikuuta 2000 Suomi) oli yhdysvaltalaissyntyinen perinnöllisyystieteilijä, joka työskenteli Turun yliopistossa. Hän toi kontakteillaan Suomeen perinnöllisyystieteen uusinta tuntemusta ja oli maassa alansa keskeinen vaikuttaja.

Alava suoritti maisterintutkinnon eläintieteestä Oklahoman yliopistossa vuonna 1942, minkä jälkeen hän valmistui tohtoriksi Kalifornian yliopiston Berkeleyn kampukselta vuonna 1946. Tohtoriksi väiteltyään hän työskenteli tunnettujen perinnöllisyystieteilijöiden Richard Goldschmidtin, Curt Sternin ja Hermann Joseph Mullerin kanssa. Alava kuvitti vuonna 1949 julkaistun Sternin teoksen *[[Principles of Human Genetics]]*. Se oli ensimmäinen ihmisgenetiikan oppikirja.

Vuonna 1953 Alava työskenteli Fulbright-professorina ensin Helsingin yliopistossa ja sitten Turun yliopistossa. Hän tutustui kasvitieteilijä Reino Alavaan yhteisten tuttavien kautta ja he avioituivat vuonna 1955. Pari muutti Kaliforniasta Suomeen vuonna 1959. Aloha Alava kuoli vuonna 2000 ja Reino Alava vuonna 2011, eikä heillä ollut lapsia. Alavien Turun Yliopistosäätiölle testamenttaamilla varoilla muodostettiin Aloha ja Reino Alavan rahasto, jolla tuetaan kasvisystematiikan ja perinnöllisyystieteen tutkimusta Turun yliopistossa.

## Lähteet

## Kirjallisuutta
*
Hertha (lehti)

**Hertha** on ruotsalainen vuonna 1914 perustettu feministinen aikakauslehti, jota julkaisee Fredrika Bremer-förbundet. Se on nimetty Fredrika Bremerin samannimisen, vuonna 1856 julkaistun romaanin mukaan. Lehden edeltäjä *Tidskrift för hemmet* oli perustettu jo vuonna 1859. Vuosina 1886–1914 sen nimi oli *Dagny*.
## Lähteet

## Aiheesta muualla
* Fredrika Bremer-förbundet
Maltan kansallinen arkeologian museo

**Maltan kansallinen arkeologian museo** (, ) on Maltan pääkaupungissa Vallettassa sijaitseva arkeologinen museo, joka esittelee artefakteja Maltan esihistorialliselta ajalta sekä fonikialaisten aikakaudelta. Lisäksi museolla on hallussaan merkittävä numismaattinen kokoelma. Museota hallinnoi Patrimonju Malta.

## Historia
Museo sijaitsee Valletassa entisessä Johanniittain ritarikuntaan kuuluneessa Provencen ryhmän palatsissa (*Auberge de Provence*). Museo avattiin rakennukseen vuonna 1958 Maltan opetusministerin Agatha Barbaran toimesta. Alun perin museon kokoelmiin kuului arkeologinen kokoelma ensimmäisessä kerroksessa ja taidekokoelma toisessa kerroksessa. Tästä syystä museo toimikin aluksi nimellä Maltan kansallismuseo. Kansallismuseon ensimmäinen kuraattori oli maltalaisen arkeologin Sir Themistocles Zammitin poika, kapteeni Charles G. Zammit.

Vuonna 1974 taidekokoelma siirrettiin Maltan kansallisgalleriaan. Tällöin myös kansallismuseon nimi vaihdettiin Maltan kansalliseksi arkeologian museoksi.

## Kokoelmat

Maltan kansllisessa arkeologian museossa esitellään maan historiaa aina Għar Dalam -luolan kaudelta Tarxienin temppelikaudelle. Vuosilukuina nämä kaudet vastaavat noin vuosia 5200 eaa – 2500 eaa. Museon näyttelytilat ovat jaettu seuraavasti:

* Aikainen neoliittinen kausi (5200–3800 eaa)
* Temppelikausi (3800-2500 eaa)
* Pronssikausi (2400-700 eaa)
* Fonikialainen aikakausi 

## Lähteet
Titti Sjöblom

**Titti Eliasson Sjöblom** (s. 29. elokuuta 1949) on ruotsalainen laulaja. Hänen äitinsä oli tunnettu laulaja ja näyttelijä Alice Babs, ja Sjöblom aloitti uransa lapsitähtenä.

## Yksityiselämä
Sjöblom on ollut naimisissa kitaristi Ehrling Eliassonin kanssa vuodesta 2000. Aikaisemmasta avioliitosta Magnus Breitsholtzin kanssa hänellä on kaksi aikuista poikaa ja useita lapsenlapsia.
## Lähteet

## Aiheesta muualla
Eva Andén

**Eva Johanna Andén** (23. huhtikuuta 1886 Uppsala – 26. maaliskuuta 1970 Danderyd) oli ruotsalainen juristi ja maansa ensimmäinen naispuolinen asianajaja. Hän opiskeli Uppsalan yliopistossa historiaa, kirjallisuutta ja kansantaloustiedettä ennen kuin vaihtoi oikeustieteeseen. Valmistuttuaan vuonna 1912 Andén alkoi kiertää maata luennoiden LKPR-äänioikeusjärjestön kursseilla, joilla hän valisti maaseudun naisia heitä koskevasta lainsäädännöstä. Lisäksi hän kirjoitti useisiin feministisiin lehtiin, kuten *[[Tidevarvet]]iin*, *[[Morgonbris]]iin* ja *[[Hertha (lehti)|Herthaan]]*. Vuonna 1918 Andén valittiin ensimmäisenä naisena Ruotsin asianajajaliiton jäseneksi. Työssään hän keskittyi ennen kaikkea perheoikeuteen, ja erityisesti avioliiton ulkopuolella syntyneiden lasten aseman parantaminen oli hänelle tärkeää. Hänen asiakkainaan oli useita tunnettuja henkilöitä, kuten Barbro Alving, Selma Lagerlöf ja Astrid Lindgren. Andén pysyi naimattomana koko ikänsä ja asui pitkään yhdessä kollegansa Lisa Ekedahlin kanssa. Vuosina 1950–1962 hän toimi Samfundet De Nion puheenjohtajana. Hän kuoli vuonna 1970 ja hänet on haudattu Uppsalaan.
## Lähteet

## Aiheesta muualla
Eredivisie (naisten käsipallo)

**Eredivisie** on naisten käsipallon korkein sarjataso Alankomaissa. Sarja on perustettu vuonna 1954 ja sitä hallinnoi Alankomaiden käsipalloliitto.

## Joukkueet 2024–2025
Joukkueet kaudella 2024–2025:
* DSVD
* Fortes Venlo
* HV Kwiek
* MHV '81
* PSV Handbal
* RKHV Quintus
* HV SEW
* Vlug en Lenig
* HV VELO
* HV VOC
* RKHV Volendam
* HV VZV

## Lähteet
Apolipoproteiini B

**Apolipoproteiini B** on orgaaninen yhdiste, jota esiintyy harvoiksi lipoproteiinihiukkasiksi (LDL) kutsutuissa kolesterolikuljettimissa, kylomikroneissa ja Lp(a):ssa eli lipoproteiini A:ssa. 

Veren suuren apoB-pitoisuuden on huomattu lisäävän merkittävästi riskiä sairastua sydän- ja verisuonisairauksiin. 

ApoB-hiukkasten sisältämien lipidien määrä vaihtelee. Veren triglyseridi- ja kolesterolipitoisuus ei ole aina tarkka mittari kuvaamaan veren apoB-hiukkasten määrää. 

## Lähteet
Aigrette-luokka

**Aigrette-luokka** oli Ranskan laivaston kahden  kaksoisrunkoisen sukellusveneen () muodostama alusluokka. 

## Alukset

## Lähteet
*
*

### Viitteet
Suomen Fysioterapeutit

**Suomen Fysioterapeutit – Finlands Fysioterapeuter ry** on suomalainen fysioterapeuttien ammattiliitto. Liiton jäseniksi voiva liittyä sekä fysioterapeutit että alan opiskelijat. Liitto tukee fysioterapeuttien asiantuntijuutta ja ammatti-identiteettiä, edistää alan tutkimusta ja koulutusta, kehittää työelämää sekä vaikuttaa sosiaali- ja terveyspolitiikkaan. Ammattiliittoroolinsa ohella se on tärkeä verkostoitumisen väylä alan ammattilaisille.

Liiton jäsenetuja ovat Fysioterapia-lehti, neuvonta- ja lakipalvelut sekä täydennyskoulutus. Jäsenmaksut määräytyvät jäsenen työtilanteen mukaan: palkansaajilta jäsenmaksu on 1,2&nbsp;% veronalaisista tuloista, yrittäjiltä 234 euroa vuodessa ja opiskelijoilta 45 euroa vuodessa..

Liittoon kuuluu 14 jäsenyhdistystä ja 4 erikoisalayhdistystä, joihin liiton jäsenet voivat liittyä. Osa yhdistyksistä on alueellisia, osa jotakin fysioterapian erikoisalaa edustavia. Yhdistykset tarjoavat jäsenilleen tukea, koulutusta ja verkostoja. 

Suomen Fysioterapeutit ry muodostaa yhdessä Suomen Toimintaterapeuttiliitto ry:n kanssa Kuntoutusalan Asiantuntijat ry -kattojärjestön, jonka kautta se on palkansaajakeskusjärjestö Akavan jäsen. Liitto toimii sekä Akavan että sen alaisten neuvottelujärjestöjen toimielimissä, joiden kautta se osallistuu muun muassa työehtosopimusneuvotteluihin sekä julkisella että yksityisellä sektorilla.

Suomen Fysioterapeutit ry:n toimisto sijaitsee Akavatalolla Helsingissä, osoitteessa Rautatieläisenkatu 6 B.

## Lähteet

## Aiheesta muualla
* Suomen Fysioterapeutit
Arja Ropo

**Arja Marjatta Ropo** o.s. **Rämä** (s. 13. marraskuuta 1953 Valkeala) on suomalainen kauppatieteilijä ja emeritaprofessori.

Arja Ropo syntyi autoilija Sauli Rämän ja Esteri Kepon perheeseen. Hän avioitui 1973 professori Eero Ropon kanssa. Arja Ropo tuli ylioppilaaksi Kouvolan tyttölyseosta 1973 ja valmistui Tampereen yliopistosta ekonomiksi 1976, taloustieteen maisteriksi 1979 ja kauppatieteen lisensiaatiksi 1984. Kauppatieteen tohtoriksi hän väitteli siellä 1989. 

Ropo oli Tampereen yliopiston assistentti  1981–1985, yliassistentti 1986–1992 ja sitten yrityksen hallinnon apulaisprofessori ja professori eläköitymiseensä saakka. Hän oli myös vieraileva professori Texasin yliopistossa 1992–1993. Ropo on julkaissut sekä tieteellisiä tutkimuksia että ollut toimittamassa ja kirjoittamassa tietoteoksia.

## Lähteet
Sous-marin Y

**Sous-marin Y** (runkonumero Q37) oli Ranskan laivaston yksirunkoinen sukellusvene ().

## Valmistus
Aluksen suunnitteli laivaston tekninen toimisto (). Se tilattiin 12. elokuuta 1901 Toulonin laivastontelakalta, missä köli laskettiin 22. toukokuuta 1902. Alus laskettiin vesille 24. heinäkuuta 1905 ja otettiin palvelukseen seuraavana päivänä koeajoja varten.

## Palvelus
Alus ei läpäissyt koeajoja, kun todettiin sen kykenevän ainoastaan pinta-ajoon. Alus poistettiin palveluksesta 1. maaliskuuta 1909 ja laivastoluettelosta 22. huhtikuuta. Aluksella jatkettiin 1909–1911 tämän jälkeen koeajoja Toulonissa, missä se asetettiin myyntiin 1. elokuuta 1911. Alus myytiin seuraavana päivänä M. Bénédicille romutettavaksi.

## Lähteet
*
*

### Viitteet
Olli Jakonen

**Olli Jakonen** (s. 19. huhtikuuta 2000, Salo) on suomalainen jalkapalloilija, joka edustaa Veikkausliigan Vaasan Palloseuraa (VPS).

Olli Jakonen on Salon Palloilijoiden kasvatti. Aikuisiällä hän edusti ensin Kolmosessa pelanutta Salon Wilpasta. Kaudet 2019 ja 2020 hän pelasi Kakkosta kasvattajaseurassaan Salon Palloilijoissa. Kaudeksi 2021 hän siirtyi Ykkösessä pelanneen tammisaarelaisen EIF:n riveihin ja seuraavaksi kaudeksi Ykkösessä pelanneen turkulaisen TPS:n riveihin. Jakonen nousi kaudeksi 2023 Veikkausliigajoukue Interin edustusryhmään, mutta hän pelasi ainoastaan talvikauden liigacup- ja cup-pelejä. Veikkausliigaotteluissa hän ei noussut pelaavaan kokoonpanoon. Kauden 2023 aikana hän pelasi Kolmosta Inter II:ssa ja siirtyi lopulta lainapestille kasvattajaseuraansa Salon Palloilijoihin, jossa pelasi suoralla sopimuksella kauden 2024.

Marraskuussa 2024 Olli Jakonen teki 1+2 -vuotisen sopimuksen Veikkausliigaa pelanneen Vaasan Palloseuran (VPS) kanssa. ja teki Veikkausliiga-debyyttinsä kauden ensimmäisessä Vaasassa käydyssä ottelussa VPS–AC Oulu 5. huhtikuuta 2025. 

Olli Jakosen isä Petri TPS:n maalilla kaudet 1992–93 ja toimi myöhemmin Palloseuran urheilutoimenjohtajana ja toimitusjohtajana. Ollin isoveli Oskari pelasi TPS:ssä kaudet 2015–21, joista kauden 2020 TPS:n Veikkausliigajoukkueessa.

## Saavutukset
* Ykkösen kuukauden pelaaja lokakuussa 2022 TPS:n riveissä 

## Lähteet
Julien Doré

**Julien Doré** (s. 7. heinäkuuta 1982 Alès, Ranska) on ranskalainen laulaja, lauluntekijä ja näyttelijä. Hän tuli tunnetuksi voitettuaan vuonna 2007 ranskalaisen laulukilpailun *[[Idols (TV-formaatti)|Nouvelle Starin]]*.

Suomessa Doré on nähty kahdessa Ylen esittämässä televisiosarjassa. Sarjassa *Agentit* hän esitti itseään ja sarjassa *Komisario Panda* hippimäistä poliisia Victor "Panda" Pandalonia. Doré kuvailee itseään ensisijaisesti muusikoksi ja näkee näyttelemisen vaihtoehtoisena tarinankerronnan ja itseilmaisun muotona.

## Lähteet
RapeLay

**RapeLay** on aikuisille suunnattu simulaatiopeli, joka julkaistiin Windowsille huhtikuussa 2006.

Pelihahmo on nuori mies, joka kuuluu rikkaaseen ja vaikutusvaltaiseen perheeseen. Hänellä on perverssi halu ahdistella naisia julkisilla paikoilla. Peli seuraa hänen matkaansa, joka alkaa epäonnistuneesta ahdisteluyrityksestä ja pidätyksestä, jonka jälkeen päähenkilö kääntää katseensa kostoon ja päättää raiskata tytön sekä tämän äidin ja pikkusiskon.

Peli koostuu staattisista kuvista ja tekstistä, ja pelaaja käyttää hiirtä vuorovaikutukseen tyttöjen kanssa. Pelaaja voi valita, mitä kehonosia haluaa koskettaa ja mitä asentoja käyttää. Pelissä on tarinamoodi, mutta sen jälkeen pelaaja voi vapaasti raiskata tyttöjä missä tahansa pelin alueilla. Pelissä on myös tiloja, joissa voi harrastaa seksiä useiden tyttöjen kanssa kerralla, tai osallistua raiskauksiin yhdessä tietokoneohjattujen hahmojen kanssa. Lisäksi pelissä on "elokuvantekomoodi", jossa voi luoda elokuvia yhdistämällä erilaisia seksuaalisia tekniikoita.

Peli vaatii vähintään Intel Pentium 4 -prosessorin ja 128 MB RAM-muistia toimiakseen. Peli toimii Windows 2000 tai uudemmalla käyttöjärjestelmällä ja tukee DirectX 9.0 -versiota. Peliin tarvitaan hiiri ja se tukee 1024x768 resoluutiota. Pelissä on vain yksi pelaaja, ja se on julkaistu DVD-ROM -muodossa.

Peli aiheutti suurta kohua ja sai laajaa huomiota, kun lännen media ja poliitikot tulivat tietoisiksi pelistä vuonna 2009. Tämä johti siihen, että Japanin hallitus ryhtyi säätelemään raiskauspelien myyntiä.

## Lähteet
Sveitsin kansanäänestys naisten äänioikeudesta 1971

**[[Sveitsi|Sveitsissä]] järjestettiin kansanäänestys naisten äänioikeudesta** 7. helmikuuta 1971, jonka seurauksena naisille myönnettiin äänioikeus koko maan tasolla.

## Tausta
Sveitsin naistyöväenliitto alkoi vaatia ääni- ja vaalioikeutta naisille jo 1893. Ensimmäinen merkittävä puolue, joka alkoi tukea äänioikeutta koko maan tasolla, oli sosialistinen puolue vuonna 1904. Viisi vuotta myöhemmin perustettiin maanlaajuinen nimenomaan naisten äänioikeutta vaativa yhdistys.

Sveitsissä järjestettiin vastaavanlainen kansanäänestys, jossa saivat äänestää vain miehet, jo vuonna 1959 ja aloite äänioikeuden myöntämisestä kaatui, kun 654&nbsp;924 miestä äänesti naisten äänioikeutta vastaan ja 323&nbsp;306 puolesta. Tuloksen tultua julki baselilaisen tyttökoulun opettajat menivät lakkoon, mitä pidettiin osoituksena siitä, että naiset eivät olleet valmiita ottamaan osaa demokraattiseen prosessiin.

Sveitsin liittyessä Euroopan ihmisoikeussopimukseen 1960-luvulla maa pyysi erillisvapautta, koska se ei myöntänyt naisille yleistä äänioikeutta. Vuonna 1969 järjestettiin Emilie Lieberherrin johtama marssi naisten äänioikeuden puolesta. Liittoneuvosto alkoi suunnitella uuden kansanäänestyksen järjestämistä.

Kansanäänestyksessä saivat äänestää ainoastaan miehet.

## Tulokset

Appenzell Innerrhodenin kantonissa naiset saivat äänioikeuden kantonin tasolla vasta 1990, kun Sveitsin korkein oikeus määräsi kantonia noudattamaan liittovaltion lakia ja myöntämään naisille äänioikeuden.

## Lähteet
Pentti Tuohimaa

**Pentti Juhani Tuohimaa** (s. 15. heinäkuuta 1943, Helsinki) on Tampereella asuva lääketieteen ja kirurgian tohtori ja emeritusprofessori. Hän valmistui lääketieteen kandidaatiksi vuonna 1963, lisensiaatiksi 1968 ja tohtoriksi 1970. Vuosina 1966-1973 hän toimi Turun yliopistossa anatomian laitoksella assistenttina, anatomian dosenttina ja apulaisprofessorina. Tuohimaa oli tutkijana Yhdysvalloissa 1970-1972 (The Population Council, New York). Pääasiallisen työuransa Tuohimaa teki toimimalla Tampereen yliopiston anatomian professorina vuosina 1973-2006.

Suomen Saunaseura ry myönsi vuoden 2019 Löylynhenki-palkinnon Tuohimaalle. Ansioina pidettiin toimimista monipuolisesti ja laaja-alaisesti saunakulttuurin hyväksi kolmen vuosikymmenen ajan.

## Yksityiselämä
Pentti Tuohimaan vanhemmat Maija Helga Paunonen (1915–2010) ja Esko Tuohimaa (1913–1998) toimivat lääketieteen alalla. Pentillä on sisarukset Eeva-Liisa (s. 1945) ja Pekka (s. 1946).

## Tutkimuksia ja kirjoituksia
* *Tritioidun estradiolin ja testosteronin jakautuminen naaras ja koirasrotan hypotalamuksessa*, väitöskirja 1970
* *Evolutionistinen lääketiede - uusi näkökulma nykyongelmiin*, Duodecim 113 (1997)

## Lähteet
Oméga (Q40)

**Oméga** (Q40) oli Ranskan laivaston kaksoisrunkoinen sukellusvene ( ja tammikuusta 1909 ).

## Valmistus
Aluksen suunnitteli laivaston tekninen toimisto (). Se tilattiin 26. tammikuuta 1903 Toulonin laivastontelakalta, missä köli laskettiin 15. helmikuuta 1904. Alus laskettiin vesille 28. marraskuuta 1905. Aluksen koneisto asennettiin 1. tammikuuta – 29. lokakuuta 1909. Alus nimettiin 27. syyskuuta 1910 *Argonauteksi*. Koeajojen tulokset hyväksyttiin, minkä jälkeen alus siirrettiin 21. tammikuuta 1911 operatiiviseen palvelukseen.

## Palvelus
Alus oli 1914 Toulonin sukellusveneosastossa, jonka tehtävä oli puolustaa laivastotukikohtaa. Alus saapui 2. heinäkuuta 1915 Toulonista Brindisiin. Tammikuussa 1918 se oli vedenalaisen sodankäynnin koulussa Bandolissa lähellä Toulonia. Alus poistettiin laivastoluettelosta 20. toukokuuta 1919 ja määrättiin myytäväksi 17. lokakuuta. Alus myytiin 10. toukokuuta 1921 Toulonissa pariisilaiselle M. Jean Jacquartille. Kauppa kuitenkin peruuntui ja alus laitettiin uudelleen myyntiin 17. lokakuuta 1929.

## Lähteet
*
*

### Viitteet
Märta Måås-Fjetterström

**Märta Livia Wilhelmina Måås-Fjetterström** (tunnettu lyhenteellä **MMF**; 21. kesäkuuta 1873 Kimstad – 13. huhtikuuta 1941 Båstad) oli ruotsalainen tekstiilitaiteilija. Hänet tunnetaan erityisesti matoistaan, joissa yhdistyivät skånelaiset ja itämaiset perinteet. Hän perusti vuonna 1919 Båstadiin ateljeen, joka on edelleen toiminnassa.

Måås-Fjetterström varttui Vadstenassa, missä hänen isänsä työskenteli pappina ja äiti hoiti pappilaa sekä perheen kahdeksaa lasta. Aikuisuuden kynnyksellä hän muutti Tukholmaan opiskelemaan taidekäsityötä ja valmistuttuaan toimi muutaman vuoden piirustusopettajana. Vuosisadan lopulla hän alkoi kiinnostua tekstiilitaiteesta ja vuonna 1900 sai ensimmäiset työnsä esille näyttelyyn. Kaksi vuotta myöhemmin hänet palkattiin Lundissa sijainneen kudontakoulun opettajaksi. Siellä hän perehtyi paikalliseen tekstiiliperinteeseen, ja vuodesta 1905 hän toimi Malmöhusin läänin käsityöyhdistyksen johtajana. Hän ajautui kuitenkin erimielisyyksiin yhdistyksen muun johdon kanssa, ja hänet irtisanottiin 1911. Vuonna 1913 Måås-Fjetterström valittiin Vittsjön kudontakoulun johtajaksi, missä hän työskenteli kunnes perusti oman ateljeen Båstadiin 1919.

Båstadista tuli Måås-Fjetterströmin kotikaupunki loppuelämän ajaksi. Hän edistyi urallaan ja saavutti suuren läpimurtonsa vuonna 1934 Liljevalchin taidehallissa järjestetyssä näyttelyssä. Måås-Fjetterström suunnitteli myös sisustuksia yksityisiin ja julkisiin rakennuksiin Carl Malmstenin kanssa. Hänen mattojaan on muun muassa Övralidissa, Handelsbankenin pääkonttorissa ja useissa Ruotsin suurlähetystöissä. Vuosien varrella hänen töitään on ollut esillä myös museoissa eri puolilla maailmaa, kuten Lontoon Victoria and Albert Museumissa, New Yorkin Museum of Modern Artissa ja Pariisin Musée des Arts Décoratifsissa.

Måås-Fjetterströmin yksityiselämästä ei tiedetä paljoa. Hän ei koskaan mennyt naimisiin eikä saanut lapsia, mutta hänellä oli läheiset välit sisaruksiin ja ystäviin. Hän kuoli sairaalassa Helsingborgissa vuonna 1941.

## Kuvia

Staffan stalledräng.jpg|*Staffan stalledräng*, 1909
Matta Märta Måås-Fjetterström.jpg|Yksityiskohtia eräästä matosta.
Märta Måås-Fjetterström i Båstad.jpeg|Måås-Fjettersrömiä esittävä kohokuva Båstadissa.

## Lähteet

## Aiheesta muualla
American Conquest

***American Conquest*** on laaja-alainen reaaliaikainen strategiapeli, joka sijoittuu Amerikan valloituksen aikakauteen vuosien 1492 ja 1813 välille.

Peli vie pelaajan aikamatkalle Uuden maailman löytämisen alkuhetkiin Kristoffer Kolumbuksen jalanjäljissä. Tarina avautuu vähitellen Euroopan suurvaltojen – kuten Espanjan, Ranskan ja Ison-Britannian – ja alkuperäiskansojen, esimerkiksi asteekkien, inkojen ja irokeesien, välisissä jännitteissä ja yhteenotoissa. Kampanjoissa pääsee ohjaamaan aikansa keskeisiä historiallisia hahmoja, kuten Pizarroa tai George Washingtonia, ja kokemaan aikakauden ratkaisevat taistelut osana suurempaa, useita vuosisatoja kattavaa draamaa.

Taistelut *American Conquestissa* käydään poikkeuksellisen suuressa mittakaavassa: pelissä voi olla liikkeellä jopa 16&nbsp;000 sotilasta kerrallaan, ja maisemat levittäytyvät laajoille, usean ruudun kokoisille kartoille. Sotiminen on kuitenkin vain yksi osa-alue – pelaajan on samalla huolehdittava myös talouden pyörittämisestä, liittolaissuhteista ja teknologian kehittämisestä. Eri kansat eroavat toisistaan merkittävästi: niillä on omat yksikkötyyppinsä, rakennuksensa ja taistelutyylinsä, mikä tuo strategiseen pelaamiseen monipuolisuutta. Taistelun kulkuun vaikuttavat monet tekijät, kuten joukkojen koostumus, maaston taktinen hyödyntäminen sekä joukkojen taistelumoraali, joka puolestaan heijastelee esimerkiksi ruokahuollon toimivuutta ja palkanmaksun säännöllisyyttä.

Peli on yhteensopiva Windows 95:n ja sitä uudempien käyttöjärjestelmien kanssa, ja sen sujuva toiminta edellyttää vähintään Pentium II -tason prosessoria, 64 megatavua keskusmuistia sekä 8 megatavua näytönohjaimen muistia. Moninpelitilaa voi hyödyntää internetin, lähiverkon tai modeemiyhteyden kautta. Pelin voi hankkia fyysisenä CD-ROM- tai DVD-ROM -versiona tai vaihtoehtoisesti digitaalisena latauksena.

Pelin on kehittänyt ukrainalainen GSC Game World, joka tunnetaan menestyksekkäästä *Cossacks*-pelisarjasta.

## Lähteet
Contra: Hard Corps

***Contra: Hard Corps*** on Konamin kehittämä toimintapeli, joka julkaistiin Sega Mega Drive -konsolille vuonna 1994. Peli on jatkoa *[[Contra III]]* -pelille ja tunnetaan Euroopassa nimellä *Probotector*.

Peli on osa suosittua Contra-sarjaa ja sijoittuu ajallisesti *[[Contra III: The Alien Wars]]* -pelin jälkeen. Toisin kuin aiemmat osat, tämä peli on yksinoikeudella Segalle, ja se esittelee neljä erilaista pelattavaa hahmoa, joilla jokaisella on omat aseensa ja ominaisuutensa.

Peli sijoittuu vuoteen 2641, viisi vuotta *Alien Wars* -sodan jälkeen. Ihmiskunta kamppailee selviytymisestä, ja rikollisuuden kasvuun vastataan perustamalla erikoisjoukko nimeltä Hard Corps. Pelaaja ohjaa yhtä neljästä hahmosta, joilla on omat aseensa. Pelissä on aiempaa enemmän tarinallisia elementtejä ja juoni haarautuu pelaajan valintojen mukaan, tarjoten useita reittejä ja loppuja. Toimintapainotteinen pelattavuus yhdistyy vaihteleviin tilanteisiin ja nopeatempoisiin taisteluihin.

Peli etenee nopeatempoisesti ja sisältää paljon viholliskohtaamisia sekä näyttäviä taisteluita. Siinä on useita valinnaisia reittejä ja erilaisia loppuratkaisuja, mikä lisää sen monipuolisuutta ja uudelleenpelattavuutta. Graafisesti peli hyödyntää Segan 16-bittisen konsolin ominaisuuksia visuaalisesti näyttävällä otteella. *Contra: Hard Corpsia* pidetään vaikeana pelinä, mutta se on saanut pelaajilta myönteistä palautetta haasteestaan ja vaihtelevasta sisällöstään. Keskimääräinen pelikokemus kestää muutaman tunnin, mutta kaikkien vaihtoehtoisten polkujen ja loppujen kokeminen vaatii enemmän aikaa.

## Lähteet
Utran uusi teatteri

**Utran Uusi Teatteri** on Joensuun Utrassa toimiva kesäteatteri. 500 paikkainen katettu ulkoilmateatteri sijaitsee Pielisjoen rannassa. 

Teatterin perusti liikemies Yrjö Laakkonen vuonna 2014. Laakkosen perhe omistaa myös samassa pihapiirissä sijaitsevan ravintola Utran Uittotuvan. Miljöö tarjoaa tarjoaa tilat myös konserteille ja juhlille.  

Elokuvaohjaaja Markku Pölösellä oli keskeinen rooli teatterin käynnistämisessä. Hän myös ohjasi ja käsikirjoitti näytelmiä vuoteen 2017 saakka. 
Vuodesta 2019 lähtien Utran Uuden Teatterin näytelmistä ovat vastanneet Antti Heikkinen ja Ilja Teppo. Ohjaajana on toiminut kuopiolainen Olli-Matti Oinonen.

## Lähteet:
* https://yle.fi/a/3-7073542
* https://www.heili.fi/paikalliset/7937343
* https://kulttuuritoimitus.fi/kritiikit/kritiikit-konsertit/hajanaisten-kenkien-kaihoisaa-lotinaa-hurttia-huumoria-ja-letkeaa-musiikkia-arviossa-jaska/
* https://www.karjalainen.fi/paikalliset/7725727
* https://www.karjalainen.fi/paikalliset/7711421

## Aiheesta muualla
* Teatterin verkkosivut
Yleisurheilun seuraliiga

**Yleisurheilun seuraliiga** on Suomen urheiluliiton luokittelu suomalaisille yleisurheiluseuroille. Seuraliigaa on ylläpidetty vuodesta 2016 lähtien. Seuraliiga jakautuu neljään sarjaan: Superliigaan, Ykkösliigaan, Kakkosliigaan ja Kolmosliigaan.

## Sarjajärjestelmä
Seurat jaetaan luokiin seurojen kokoamien pisteiden perusteella:
* **Superliiga:** 20 parasta seuraa
* **Ykkösliiga:** 50 seuraavaksi parasta seuraa (21-70)
* **Kakkosliiga:** 100 seuraavaksi parasta seuraa (71–170)
* **Kolmosliiga:** loput pisteille yltäneet seurat

Yleisurheilun Seuraliigan kokonaispisteissä huomioidaan seuran 14-vuotiaiden ja sitä vanhempien urheilijoiden yleisurheilulisenssien kokonaismäärä sekä heidän yhteenlasketut urheilijaluokittelupisteet ulkoratakilpailuista.

## Seuraluokittelu 2025
Kauden 2025 seuraluokittelu:
### Superliiga

# Jyväskylän Kenttäurheilijat
# Turun Urheiluliitto
# Helsingin Kisa-Veikot
# Tampereen Pyrintö
# Lahden Ahkera
# Espoon Tapiot
# Joensuun Kataja
# Kenttäurheilijat-58
# Lappeenrannan Urheilu-Miehet
# HIFK-Friidrott
# Oulun Pyrintö
# Esbo Idrottsförening
# Vasa Idrottssällskap
# Lempäälän Kisa
# Kuivasjärven Aura
# Mikkelin Kilpa-Veikot
# Hämeenlinnan Tarmo
# Noormarkun Nopsa
# Viipurin Urheilijat
# Seinäjoen Seudun Urheilijat

### Ykkösliiga

* Imatran Urheilijat
* Porvoon Akilles
* Vantaan Salamat
* Gamlakarleby Idrottsförening
* Keski-Uudenmaan Yleisurheilu
* Savonlinnan Riento
* IF Drott
* IF Sibbo-Vargarna
* Kuopion Reipas
* Porin Yleisurheilu
* Limingan Niittomiehet
* Karhulan Katajaiset
* Kankaanpään seudun Leisku
* Polvijärven Urheilijat
* IK Falken
* Nurmijärven Yleisurheilu
* Valkealan Kajo
* IF Raseborg
* Kauhajoen Karhu
* Keravan Urheilijat
* Lapuan Virkiä
* Rauman Urheilijat
* Pudasjärven Urheilijat
* Saarijärven Pullistus
* Turun Weikot
* Riihimäen Kisko
* Ikaalisten Urheilijat
* Vammalan seudun Voima
* Raision Kuula
* Liedon Parma
* Laitilan Jyske
* Hyvinkään seudun Urheilijat
* Länsi-Uudenmaan Urheilijat
* Siilinjärven Ponnistus
* Äänekosken Urheilijat
* IF VOM
* Janakkalan Jana
* Nakkilan Vire
* IF Nykarlebynejden
* Salon Vilpas
* Sjundeå IF
* Alajärven Ankkurit
* IF Åsarna
* Vehmaisten Urheilijat
* Pyhäselän Urheilijat
* Kaipolan Vire
* Tammelan Ryske
* Pohjan Koitto
* Naantalin Löyly
* Lapin Lukko

## Lähteet
Radolfzeller Straßen metroasema

**Radolfzeller Straße** on Münchenin metron suunnitteilla oleva metroasema U5-linjalla, jonka pitäisi avautua 2040-luvulla. 

## Lähteet
Westkreuzin metroasema

**Westkreuz** on rautatieasema Münchenissä, saksassa, joka avattiin 31. toukokuuta 1970. Asemaa palvelevat S-Bahnin linjat S6 ja S8.  

## Tulevaisuus
Aseman viereen suunnitellaan samannimistä metroasemaa jonka olisi tarkoitus avautua 2040-luvulla.

## Lähteet
1,2,4-happo

**1,2,4-happo** (C10H9SNO4) eli **1-amino-2-naftoli-4-sulfonihappo** on sulfonihappoihin kuuluva aromaattinen orgaaninen yhdiste. Yhdistettä voidaan käyttää väriaineiden valmistukseen.

## Ominaisuudet valmistus ja käyttö
Huoneenlämpötilassa 1,2,4-happo on valkoista tai harmahtavaa kiteistä ainetta, jonka väri voi muuttua valon vaikutuksesta punertavaksi. Yhdiste on viileään veteen liukenematonta, mutta liukenee kuumaan veteen ja emäksisiin liuoksiin. Aine on myös etanoliin tai dietyylieetteriin liukenematonta. 1,2,4-happo esiintyy useimmiten kidevedellisenä hemihydraattina (C10H9SNO4·½H2O)

1,2,4-hapon valmistuksen ensimmäisessä vaiheessa 2-naftoli reagoi happamissa oloissa natriumnitriitin kanssa 1-nitroso-2-naftoliksi. Seuraavassa vaiheessa nitrosoryhmä pelkistetään aminoryhmäksi natriumvetysulfiitilla. Viimeinen vaihe on sulfonointireaktio rikkihapon avulla.

1,2,4-happoa käytetään useiden atsovärien valmistamiseen.

## Lähteet
Untitled Goose Game

**Untitled Goose Game** on House Housen kehittämä videopeli, joka julkaistiin vuonna 2019 macOS:lle, Nintendo Switchille, Windowsille, PlayStation 4:lle ja Xbox Onelle. Pelissä pelaaja ohjaa kesyhanhea, joka aiheuttaa tuhoa englantilaisessa kylässä. Pelaaja käyttää hanhen eri taitoja vaikuttaakseen objekteihin ja pelin muihin hahmoihin.

## Pelaaminen
Pelissä pelaaja ohjaa kesyhanhea. Hanhi voi huutaa, räpytellä siipiään, juosta ja ottaa esineitä nokkaansa. Peli sijoittuu englantilaiseen kylään. Jokaisessa kylän osassa on eri tehtäviä, joita pelaajan pitää hanhen kanssa tehdä, kuten esineiden varastaminen tai ihmisten huijaus. Kun alueen tehtävät on tehty, pelaaja päästetään uudelle alueelle. Neljän alueen suorittamisen jälkeen hanhi pääsee pienoismalliin kylästä, jossa se varastaa tornista kultaisen kellon ja palaa aikaisempien alueiden läpi, kun taas kyläläiset yrittävät pysäyttää sitä. Hanhi pudottaa kellon ojaan, joka on täynnä useita muita samanlaisia kelloja.

Pelissä on useita piilotettuja valinnaisia ​​tehtäviä, joista monet edellyttävät useiden alueiden läpikulkua tai alueen suorittamista aikarajan sisällä. Kaikkien valinnaisten tavoitteiden täyttäminen palkitsee pelaajat kruunulla, jonka voi laittaa hanhen päähän. Päivityksessä lisätty moninpelivaihtoehto antaa toisen pelaajan ohjata toista hanhea, ja molemmat hanhet yrittävät tehdä tehtäviä yhdessä.

## Vastaanotto
Pelin julkaisun jälkeen Golden Joystick Awards palkitsi House Housen vuoden läpimurtona. D.I.C.E. Awards palkitsi sen vuonna 2020 vuoden pelinä. Kaksi viikkoa pelin julkaisun jälkeen sitä oli myyty jo yli 100 000 kertaa Nintendo Switchille. 2019 loppuun mennessä peliä oli myyty yhteensä yli miljoona kappaletta.

## Lähteet
Émeraude-luokka

**Émeraude-luokka** oli Ranskan laivaston kuuden kaksoisrunkoisen sukellusveneen () muodostama alusluokka. 

## Alukset

## Lähteet
*
*

### Viitteet
Kaisa Paavolainen

**Kaisa Paavolainen** on suomalainen järjestöjohtaja. Paavolainen on ollut vuodesta 2021 Suomen Teatterit ry:n toimitusjohtaja.

Kaisa Paavolainen valmistunut filosofian maisteriksi Helsingin yliopistosta pääaineena teatteritiede. 

Paavolainen on toiminut teatterialalla viestintätehtävissä eri teattereissa ja järjestöissä. Ennen valintaansa Suomen Teattereiden toimitusjohtajaksi hän työskenteli Teatterikeskuksen, nykyisen Esittävän taiteen vapaat yhteisöt ry:n toiminnanjohtajana. 

Suomen teattereiden toimitusjohtajana Paavolaisen tehtäviin kuuluu edunvalvonta ja kulttuuripoliittinen vaikuttaminen, työehtosopimusneuvottelut, kansainvälinen toiminta ja järjestön hallinnon johtaminen. 

Paavolainen palkittiin taide- ja kulttuurialan työelämäpalkinnolla 2021 ansioistaan esittävien taiteiden edunvalvojana.
## Lähteet
War in Russia

***War in Russia*** on vuoropohjainen sotapeli, jossa pelaajat voivat simuloida Saksan ja Neuvostoliiton välistä taistelua itärintamalla toisen maailmansodan aikana.

Peliä pelataan kuusikulmaisella kartalla, jossa yksi ruutu vastaa 50 mailia. Peli keskittyy kolmeen tärkeään sotatoimeen: Operaatio Barbarossaan (1941), Operaatio Siniseen (1942) ja Kurskin taisteluun (1943). Pelin aikana otetaan huomioon useita tekijöitä, kuten kokemustaso, väsyminen, huolto, ankarat sääolosuhteet ja maaston vaikeus. Uusia yksiköitä, kuten jalkaväkeä ja panssarivaunuja, voidaan rakentaa kaupungeissa, ja yksiköiden vahvuus ilmaistaan pistearvolla. Neuvostoliitto saa Lend-Lease -tukea, kun taas saksalaisten huoltoyhteyksiä sabotoivat partisaanit. Peliä voi pelata yksin tai kahden pelaajan kanssa, mutta yksinpelissä voi pelata vain Saksan puolella. Voittaja määräytyy voittopisteiden perusteella, mutta peli voi päättyä myös aikaisemmin, jos tärkeimmät kaupungit vallataan.

Peli julkaistiin alkujaan Apple II -tietokoneelle vuonna 1984 ja sittemmin myös Atarin 8-bittisille -konsoleille. Myöhemmin peli päivitettiin PC:lle uudella Second Front -pelimoottorilla. Peli huomioitiin muun muassa *Computer Gaming World* -lehden Hall of Fame -listalla ja se sijoittui 15-vuotisjuhlanumerossa ”Kaikkien aikojen 150 parasta peliä” -listalla sijalle 126.

Apple II -versiossa peli vaati Apple DOS 3.2 -käyttöjärjestelmän ja vähintään 48 KB RAM-muistia. Se toimi 5.25" Floppy Disk -levykkeillä ja syöttölaitteena toimi näppäimistö. Atari 8-bittisessä -versiossa vaatimukset olivat samankaltaiset, ja peli tuki Atari 400/800 -sarjoja, Atari XL -sarjoja ja Atari XE -sarjoja. Tässä versiossa oli myös Hot Seat -moninpelivaihtoehto, jossa pelaajat vuorottelevat samalla laitteella.

## Lähteet
Freiham Zentrumin metroasema

**Freiham Zentrum** on Münchenin metron rakenteilla oleva metroasema U5-linjalla. Valmistuessaan siitä tulee linjan pääteasema. Aseman rakennustyöt alkoivat 28. toukokuuta 2024. Koska rakennustyöt suoritetaan tyhjällä kentällä, Se ei edellytä muokkaustöitä olemassa olevaan infrastruktuuriin, mikä säästää arviolta 50 miljoonaa euroa rakennuskustannuksissa. Asemarakennuksen on määrä valmistua lokakuuhun 2027 mennessä. Itse asema kuitenkin avataan vasta 2040-luvulla. 

## Lähteet
Doré

**Doré** t. **Dore** tarkoittaa muun muassa seuraavia:

## Sukunimi
* Daniel Doré (s. 1970), kanadalainen jääkiekkoilija
* Gustave Doré (1832–1883), ranskalainen taiteilija, kaivertaja ja kuvittaja
* Julien Doré (s. 1982), ranskalainen laulaja, lauluntekijä ja näyttelijä
* Valerie Dore, oik. Monica Stucchi, (s. 28. toukokuuta 1963), italodisko-artisti

## Muuta
* Chat Doré, 1930-luvulla Helsingissä toiminut ravintola
* Dore Alpert, Herb Alpertin poika, jonka nimellä hän julkaisi yhden kappaleen
* Dore-l’Église, kunta Ranskassa
Kiviaines

**Kiviaines** on rakeista luonnon maalajitetta tai rakennusjätteestä saatua ainesta, jota voidaan käyttää rakentamiseen. Luonnosta saatavia kiviaineksia ovat esimerkiksi hiekka, sora ja kalliomurske. Kiviaineksia käytetään betonin raaka-aineena. Betonissa on 65-80% kiviainesta. Vanha käytetty betoni kierrätetään murskaamalla, jonka jälkeen sitä voidaan käyttää samalla tavoin kuin luonnosta saatua kiviainesta. Betonimurskaa käytetään rakennusten perustuksiin ja muussa maarakentamisessa. Kalliomursketta käyttämällä saadaan tehtyä tukeva maapohja teille ja kulkuväylille. Mursketyyppeihin kuuluvat kivituhka ja muut pintamurskeet. Hienojakoisia murskeita käytetään pihojen maapohjan perustuksiin. Hiekkaa ja soraa käytetään piharakentamisessa ja rakenteita suojaavien eristeiden tekemisessä. Sepeliä käytetään piharakentamisessa ja salaojituksessa.

## Lähteet

## Aiheesta muualla
* https://swerock.fi/kiviaines/
* https://ava.vaylapilvi.fi/ava/Julkaisut/Vaylavirasto/opas_2022_4_tien_kiviainesten-laadun_tarkastaminen_web.pdf
Pollaiolo

**Pollaiolo** t. **Pollaiuolo** on italialainen sukunimi:

* Antonio del Pollaiolo, (1432–1498), italialainen taidemaalari
* Piero del Pollaiuolo t. Pollaiolo (1443 – ennen vuotta 1496)), italialainen taidemaalari
* Simone del Pollaiolo, liikanimi *Il Cronaca* (1457–1508), Firenzessä toiminut italialainen renessanssiarkkitehti
Elvi Avikainen

**Elvi Avikainen** (26. syyskuuta 1926 Ylämaa – toukokuu 2024 Helsinki) oli suomalainen leipuri ja yrittäjä, joka oli Helsingin Kallion kaupunginosassa sijainneen K. E. Avikainen -leipomon perustaja ja pitkäaikainen omistaja. Hän työskenteli leipomossa 89-vuotiaaksi asti.

## Elämä ja ura

Avikainen syntyi Ylämaan pitäjässä viisilapsisen perheen esikoisena. Hänen isänsä oli suutari ja äitinsä kutoi tilauksesta mattoja. Hän muutti 14-vuotiaana Kouvolaan lastenhoitajaksi hammaslääkäri-kapteeni Mönkkösen perheeseen.

Avikainen avioitui leipuri Kaarlo Eino Avikaisen kanssa vuonna 1952. Pariskunta perusti ensimmäisen K. E. Avikainen -leipomon Riihimäelle vuonna 1955. He muuttivat myöhemmin Konalaan, ja vuodesta 1966 lähtien leipomo toimi Kallion Franzeninkadulla, jossa se on edelleen toiminnassa.

Avikainen jatkoi työtä leipomossa pitkään senkin jälkeen, kun hänen miehensä kuoli vuonna 1985. Hän teki kymmenentuntisia työpäiviä vielä 87-vuotiaana ja jäi eläkkeelle vasta 89-vuotiaana vuonna 2015. Avikainen kuoli 97-vuotiaana. Hän asui elämänsä viimeisiin päiviinsä saakka omassa kodissaan.

## Lähteet
Lauren Heard

**Lauren Heard** (s. 1999) on yhdysvaltalainen koripalloilija, pelipaikaltaan takapelaaja. Hän on pituudeltaan 175-senttimetrinen. Hän edustaa Suomen Korisliigassa kotkalaisseura Peli-Karhuja.

Heard edusti Yhdysvaltain yliopistosarjoissa kausina 2017–2022 Texasin kristillistä yliopistoa. Hän on pelannut Yhdysvaltojen lisäksi Australiassa ja Kreikassa sekä syyskuusta 2024 alkaen Suomessa Peli-Karhujen joukkueessa.

Heard valittiin kaudella 2024–2025 Korisliigassa marraskuun parhaaksi pelaajaksi.

## Lähteet